**Projektna naloga za izgradnjo**

**Infrastrukturnega priključka vodovoda Strmca (Veligovšek – Krajnc)**

1. **Splošno**

Občina gradi in obnavlja mrežo javnega vodovodnega sistema, ki obsega preko 370 km omrežja. Relief je raznolik, zato je potrebno veliko vlaganj zaradi različnih tlačnih con, da se z javnim vodovodom pokrije čim več prebivalstva. Vodovod načrtuje Občina Laško zanj pa skrbi z vzdrževalno pogodbo JP Komunala Laško, ki ima ustrezen tehnični suport in vsa znanja za zagotavljanje kvalitetne oskrbe s pitno vodo.

1. **Obstoječe stanje:**

Stanje omrežja vodovoda na tem območju je takšno, da je omrežje v bližnji Bukovci in na vzhodni strani na območju stanovanjskih hiš na Strmci.

1. **Izhodišča za pripravo ponudbe:**

Priklop na obstoječi vodovod se izvede v naselju Bukovca in sicer na Pe cev fi 63, v neposredni bližini domačije Bukovca 9. Priklop bo izveden preko zasuna DN 50 in cevi PE 100 fi 63, PN16, katera bo potekala navzdol skoz gozd do neposredne bližine domačije Strmca 119, kjer se ob cesti izvede armirano betonski jašek v katerem bo vgrajena armatura za redukcijo tlaka. Od tu naprej bo potekala cev PE 100 fi 32, PN16, do domačij Strmca 118, 119, priključek se zaključi z tipskim vodomernim jaškom, v katerem bo vgrajen vulometrični vodomer DN 20 z oddajnikom za potrebe daljinskega odčitavanja.

Do domačij Strmca 120 in 121, pa bodo od jaška za redukcijo tlaka, potekali vzporedno dve cevi PE 100 fi 32, PN16 in PE 100 fi 40, PN16 , in sicer zaradi nastavitve tlakov in posledično normalne vodo oskrbe na vseh priključkih. Priključka se tudi pri teh domačijah zaključita preko vodomera katera bosta nameščena v vodomernih jaških.

Za traso poteka vodovoda so pridobljene služnosti s strani lastnikov zemljišč.

**Ob podaji ponudbe mora izdelovalec predložiti podrobni terminski plan izgradnje ter zaključek predvideti v 3 mesecih od podpisa pogodb.**

**Reference:**

Ponudniki, ki se lahko prijavijo na razpis morajo izpolnjevati pogoj, da so v zadnjih 7 letih zgradili 500 m vodovoda ali meteorne ali fekalne kanalizacije vsaj po dveh sklenjenih pogodbah.

**Rok izgradnje:**

Rok za izgradnjo so 3 meseci od podpisa pogodbe, skrajni rok 31.10.2020 vključujoč tudi predajo zaključne dokumentacije.

Zaključna dokumentacija:

-geodetski načrt po izgradnji,

-poročilo o tesnosti omrežja,

-izjave lastnikov zemljišč, da je zemljišče povrnjeno v prvotno stanje,

-potrdilo o ustreznosti pitne vode,

-navodilo za obratovanje,

-potrdilo o ustreznosti s strani JP Komunale Laško

-dokazilo o vgrajenih materialih

-predana menica, ki glasi na 5% vrednosti del kot garancija za odpravo pomanjkljivosti v garancijskem roku

Kontaktne osebe: Luka Picej; luka.picej@lasko.si;

Priloga:

* Popisi

Maj 2020